laion/Wikipedia-Exotic huggingface dataset:
מצב האומה (סרט)

מצב האומה (באנגלית: State of the Union) הוא סרט דרמה אמריקאי משנת 1948, בבימויו של פרנק קפרה, עם ספנסר טרייסי, קתרין הפבורן, אדולף מנז'ו, ואן ג'ונסון ואנג'לה לנסבורי בתפקידים הראשיים. התסריט מבוסס על המחזה "מצב האומה" מאת ראסל קרוז והווארד לינדסי שהועלה בברודוויי ב-1945 וזיכה אותם בפרס פוליצר. העלילה היא סאטירה פוליטית על הנעשה מאחורי הקלעים של הרצת מועמד לנשיאות ארצות הברית מטעם המפלגה הרפובליקנית. הסרט הופק בשנת בחירות בארצות הברית והוקרן מיד בהקרנה פרטית לפני הנשיא הארי טרומן ולדבריו זה שכנע אותו לרוץ לנשיאות לתקופה נוספת. קייט ת'ורונדייק (אנג'לה לנסבורי) היא בתו של טייקון העיתונים, סאם ת'ורונדייק (לואיס סטון). סאם סובל ממחלה קשה ולפני שהוא מחליט להתאבד הוא מזמן את קייט מתלונן על מנהיגות המפלגה הרפובליקנית, ומשבח אותה כי יש לה אופי של גבר בגוף אישה ומבקש ממנה למצוא מועמד לנשיאות מטעם המפלגה. לקייט יש כבר מועמד - גראנט מתיוס (ספנסר טרייסי), טייקון תעופה בעל מפעלים לייצור מטוסים שעשה הכל במו ידיו והוא גם המאהב שלה. היא מגייסת את העיתונאי ספייק מקמנוס (ואן ג'ונסון) והיחצ"ן בעל ההשפעה, ג'ים קונובר (אדולף מנז'ו) כדי לעזור לה בהרצת מתיוס. מתיוס מגיע לביתה בוושינגטון די סי ובתחילה הוא מתנגד לרעיון לרוץ לנשיאות כי לדעתו אינו מתאים אבל לאחר שכנוע הוא מתרצה. הבעיה היא שיש להסתיר את קשריו עם קייט ועליו להראות שהוא איש משפחה הגון. הוא מתקשר לאשתו מארי (קתרין הפבורן) ומזמין אותה לוושינגטון לאחר שהיה פרוד ממנה ארבעה חודשים. להפתעתו מארי מסכימה ומגיעה. היא יודעת על קשריו עם קייט ולא מופתעת שהעוזרת הרכלנית נורה (מרגרט המילטון) מוצאת בחדרו משקפיים שהיא מזהה כמשקפיה של קייט. מארי רוצה בתחילה לחזור לביתה בלונג איילנד אבל במחשבה שנייה היא מחליטה להישאר ולעזור לו אבל נותנת לו לשכב על מזרן על הרצפה. לפי תוכנית מתחיל מתיוס במספר הופעות לקהל במסגרת ביקור במפעליו על "מצב האומה". הוא מקבל הוראות מה לומר אך סוטה מהן ובנאום בוויצ'יטה הוא פורש את משנתו כי יש לאחד את העם ולעזור לנזקקים וכי ארצות הברית העשירה צריכה לעזור למדינות העניות. התנהגותו הזאת מקרבת אליו את מארי אך גורמת לכעס אצל קייט ועוזריה. לפני נאום חשוב בדטרויט מגיעה אליו בחשאי קייט ומשכנעת אותו לשנות את דעתו אם ברצונו להיות מועמד. הוא משתכנע ומשנה את כל התנהגותו להפתעתה של מארי. הוא מחלק הבטחות לכל נציגי המפלגה כדי שיתמכו בו. כתבות לטובתו מופיעות בכל רשת העיתונים שלה כולל ביידיש. במקביל מפטרת קייט את העורכים בעיתוניה שלא רוצים להשמיץ את שאר המועמדים של המפלגה. לבסוף מתוכנן שידור טלוויזיה מביתו של מתיוס לכל ארצות הברית. גם על מארי מוטלת החובה לנאום לפי נאום שהוכתב לה על ידי ספייק וקונובר. לטקס מוזמנת גם קייט ומארי מתעמתת אתה ומסרבת לנאום. ספייק מצליח לשכנע אותה והיא מתחילה לנאום על בעלה כמה שהוא אדם ישר ואיש משפחה טוב. ברגע זה נשבר מתיוס, מפסיק אותה ומגלה לכולם בשידור ישיר על הצביעות מאחורי מסע הבחירות שלו וכי אינו ישר כפי שהציגה אותו אשתו ומודיע על פרישתו מהמרוץ. קייט מפטרת את ספייק וקונובר ומחפשת מועמד אחר. מדיה וקבצים בנושא מצב האומה בוויקישיתוף "מצב האומה", במסד הנתונים הקולנועיים IMDb (באנגלית) "מצב האומה", באתר נטפליקס "מצב האומה", באתר AllMovie (באנגלית) "מצב האומה", באתר Rotten Tomatoes (באנגלית) "מצב האומה", באתר Box Office Mojo (באנגלית) "מצב האומה", באתר אידיבי "מצב האומה", במסד הנתונים הקולנועיים KinoPoisk (ברוסית) קדימון למצב האומה, באתר יוטיוב מצב האומה, באתר TCM
יחסי ספרד–פיג'י

יחסי ספרד–פיג'י הם היחסים הדו-צדדיים והדיפלומטיים בין ספרד ופיג'י. לספרד יש יחסים עם פיג'י מאז 1977 והשגרירות בוולינגטון, שנפתחה רשמית ביוני 2009, היא בעלת סמכות שיפוט על פיג'י. עד שנת 2009 פיג'י נהנתה מגישה של הסוכר שלה לשוק האירופי במסגרת תוכנית הסיוע של מה שמכונה "רפורמת הסוכר", לפיה פיג'י קיבלה מחירים מועדפים. היה לה מחיר מועדף אך נמוך משמעותית מזה שהיה בשנת 2009 עד 2015. בשנת 2009 חתמה פיג'י על חוזה שותפות כלכלי חדש (EPA) עם האיחוד האירופי. הוא מספק גישה חופשית להיטלים למוצרי פיג'י לכל המדינות החברות ובתמורה פיג'י הפחיתה היטלים סביב 87% מהמוצרים המיובאים מהאיחוד האירופי. הסחר הדו-צדדי עם ספרד הוא קטן מאוד. בשנת 2011, ספרד ייבאה סחורות תמורת 42,000 אירו וייצאה תמורת 1,309,000 אירו; זהו יתרה נוחה לספרד של 1,267,000 אירו. בשנת 2010 היתרה גם הייתה טובה לספרד תמורת 232,000 אירו. הפריטים העיקריים המיובאים על ידי פיג'י הם: מוצרי ביניים (75%) וציוד תעשייתי (15%). הפריט העיקרי שיוצא לספרד הם חומרי גלם (99%). בשל ההפיכה שנעשתה בדצמבר 2006, הושעה הסיוע לצורך פיתוח. למרות זאת, הדיאלוג עם המשטר בשלטון נותר פתוח, אם כי עם תוצאות מעטות עד כה. עם זאת, האיחוד האירופי מעניק סיוע לפיג'י בדרכים שונות: אמצעים למדינות המפיקות סוכר (AMSP) מוערכים בכ-50 מיליון אירו בין השנים 2011–2013, אם כי חלק גדול מסיוע זה מותנה בחיזוק הדמוקרטיה. קרן הפיתוח האירופית (EDF) ומכשיר היציבות. הסכם השותפות הכלכלית (EPA) שנחתם בדצמבר 2009 אך ממתין ליישום. באמצעות מזכירות הפורום של איי האוקיינוס השקט, פיג'י תיהנה מ־90.8 מיליון דולר יחד עם ארבע עשרה מדינות נוספות במסגרת תוכנית שינוי האקלים והתאמת אנרגיה בת קיימא (ACSE)‏. ספרד מחזיקה בפיג'י משרד שגרירות בסובה הכפוף לשגרירות ספרד בוולינגטון, ניו זילנד. פיג'י מיוצגת בספרד באמצעות שגרירותה בבריסל, בלגיה. Ficha de Fiyi Office of Diplomatic Information. Ministry of Foreign Affairs and Cooperation. Spain-Fiji diplomatic relations. Ficha de Fiyi Oficina de Información Diplomática. Ministerio de Asuntos Exteriores y Cooperación. Relaciones económicas España-Fiyi. Ficha de Fiyi Office of Diplomatic Information. Ministry of Foreign Affairs and Cooperation. Cooperation. Ficha de Fiyi Office of Diplomatic Information. Ministry of Foreign Affairs and Cooperation. Representation Data Páginas - Recomendación de viaje, www.exteriores.gob.es Website of the Ministry of Foreign Affairs and Cooperation. Travel recommendation for the Republic of Fiji.
חצרון בן ראובן

חצרון הוא דמות מקראית, בנו השלישי של ראובן ונכדם השלישי של יעקב ושל לאה. לחצרון היו שלושה אחים: חנוך, פלוא וכרמי. למשפחתו של חצרון קראו משפחת החצרוני. לפי פירוש שכל טוב מאת ר' מנחם בן שלמה על ספר בראשית, פרק מ"ו פסוק ט' מקור השם הוא במילה "חסרון", כי ס' מתחלפת לעיתים עם צ', והוא נקרא כך כי נולד אחרי מעשה ראובן ובלהה, בו נחסרה הבכורה והמלוכה משבט ראובן. יש חוקרים הסוברים ששמו של חצרון מגיע מהמילה הערבית חצר (chatzar) שפירושה דק, צר וגבוה. לעומת זאת מרטין נות סובר שהשם מגיע מהשורש ח'צר, שפירושו ישוב קבוע, והוא מפרש את השם חצרון כאיש היישוב הקבוע, כלומר שהוא לא נודד אלא נשאר במקומו. כמו כן, יש שבט ערבי בשם "דרומי ד'חצ'רן". ספר בראשית, פרק מ"ו, פסוק ט' ספר שמות, פרק ו', פסוק י"ד ספר דברי הימים א', פרק ה', פסוק ג' ראו אנציקלופדיה מקראית כרך ג ספר במדבר, פרק כ"ו, פסוק ו' שכל טוב בראשית מ"ו ט', באתר על התורה ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
בקטלוראנטהאזה

בקטלוראנטהאזה (בהונגרית: Baktalórántháza) היא עיר במחוז סבולץ'-סטמאר-ברג שבצפון־מזרח הונגריה. יהודים החלו להתגורר בבקטלוראנטהאזה כבר בתחילת המאה ה-19. רובם התפרנסו ממסחר ומיעוטם היו בעלי מלאכה או בעלי משקים. במקום היו חברה קדישא, בית קברות יהודי, בית כנסת ובית ספר. בעקבות "החוקים היהודיים" שפורסמו בהונגריה בין השנים 1938–1941, במטרה להגביל את היהודים בחיי החברה ובכלכלה, איבדו יהודים רבים מבקטלוראנטהאזה את פרנסתם. בשנת 1941 נשלחו כעשרים וחמישה יהודים מהעיר לעבודות כפייה, רק שניים שבו בתום המלחמה. באביב 1944 לאחר כניסת הגרמנים להונגריה הועברו כל יהודי המקום לגטו בקישווארדה ובו רוכזו כ-7,000 יהודים תושבי המחוז. ביוני של אותה שנה גורשו כולם למחנה ההשמדה אושוויץ. אחרי המלחמה חזרו לכפר כ-20 ניצולים, אליהם הצטרפו כמה יהודים מיישובים סמוכים. חיי הקהילה חודשו לזמן מה, אך כעבור כמה שנים עזבו כל היהודים את המקום ובניין בית הכנסת פורק. שאמו נאג' (במקור עד 1905 שאלאמון (שלמה) גרוס, 1866–1945) היה רוקח יהודי-הונגרי פולין לנצוט, פולין אוקראינה טיאצ'יב, אוקראינה הונגריה ראצקווה, הונגריה פנקס הקהילות הונגריה, עמוד 182 באקטאלו-ראנטהאזה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 64. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא בקטלוראנטהאזה בוויקישיתוף אתר האינטרנט הרשמי של בקטלוראנטהאזה "בקטלוראנטהאזה", באתר JewishGen (באנגלית) קהילת בקטלוראנטהאזה, באתר "אנו – מוזיאון העם היהודי" נתוני הכפר באתר הלמ"ס ההונגרי בית הקברות היהודי בבקטלוראנטהאזה תיעוד יהודים מבקטלוראנטהאזה שנרצחו בשואה באתר יד ושם מפקדי האוכלוסין של יהודי הונגריה, 1993 רשימת ערים תאומות באתר הישוב
פרדריק אוגוסט ונדרוט

פרדריק אוגוסט ונדרוט (בגרמנית: Frederick August Wenderoth‏; 1819–1884) היה צלם, צייר וליתוגרף יליד גרמניה, שהיגר עם צ'ארלס כריסטיאן נאהל ואחיו לאמריקה, שם נודעו בנושאי האמנות של דיוקן, בעלי חיים, נוף וז'אנר. המורה הראשון של ונדרוט לאמנות היה אביו, הצייר קרל ונדרוט. ונדרוט למד לאחר מכן באקדמיה לאמנות בקאסל, שם פגש את קרל כריסטיאן נאהל, איתו נשאר חבר לאורך כל חייו. בגיל 18 הוא כבר העביר שיעורי אמנות לנשים (כולל אמו) בקאסל. בשנת 1845 עזב את גרמניה בגלל התסיסה המהפכנית והתיישב בפריז. בשנת 1846 נסע לאלג'יריה, ככל הנראה יחד עם הצייר הצרפתי הידוע הוראס ורנה. עוד בפריז פגש את נאהל, שעבר גם הוא מקאסל לפריז עם משפחתו. למרות המצב הפוליטי הלא ודאי, האמנים הצעירים ביקרו במוזיאוני האמנות הרבים ובמיוחד במוזיאון הלובר ולמדו את יצירותיהם של הציירים הגדולים. המאבקים הפוליטיים שפרצו בצרפת גרמו לונדרוט לעזוב את פריז יחד עם חברו במאי/יוני 1849 ולהגר לארצות הברית. בתחילה הם שהו בברוקלין, ניו יורק. לאחר תערוכות מוצלחות באיגוד האמנות האמריקני, הוא הצליח למכור מספר ציורים בשנים 1849 ובשנת 1850 ובכך לממן נסיעות נוספות. בשנת 1851 נדבקו ונדרוט והאחים נאהל בקדחת הזהב בקליפורניה. בחודש מרץ הם נסעו באונייה דרך הוואנה (קובה) לפנמה, חצו ברגל את פנמה הנגועה בקדחת ודרך הים הגיעו לבסוף לסן פרנסיסקו בחודש מאי. הם פנו ישירות לשדות הזהב שעל נהר היובה, קנו חלקה מגרמני וניסו את מזלם. הצלחתם הייתה קטנה מאוד, אבל הביא אותם למגע קרוב עם סביבת הבהלה לזהב, שהייתה נקודה משמעותית בדרך האמנותית המצליחה שלהם מאוחר יותר. ונדרוט החל במהרה לצייר את הכורים ותיעד אותם בטכניקת דאגרוטיפ. לקראת סוף השנה הוא עבר לסקרמנטו עם נאהל כדי לפתוח שם סטודיו משותף. הם הפיקו ציורים, חיתוכי עץ וליתוגרפיות של סצנות כרייה ודיוקנאות. כאשר השרפה הגדולה הרסה את סקרמנטו בשנת 1852, העבירו פעילותם לסן פרנסיסקו. ונדרוט עשה את השנים 1852–1853 בטיול בים הדרומי ובאוסטרליה. בשנת 1856 התחתן עם לורה נאהל, אחותו למחצה של חברו וחברתו צ'ארלס כריסטיאן נאהל, ועבר איתה לפילדלפיה, פנסילבניה. עם זאת, אשתו הצעירה נפטרה בשנה שלאחר מכן כשילדה את ילדם הראשון. בשנת 1857 שהה בצ'ארלסטון שבקרוליינה הדרומית ומשנת 1858 בפילדלפיה. למרות מכות הגורל, הוא ביסס את עצמו כצלם מוקדם בשיטת דגרוטיפ, צייר ומאייר במגזין "הארפר'ס ויקלי". הוא נפטר משחפת בפילדלפיה בשנת 1884. מדיה וקבצים בנושא פרדריק אוגוסט ונדרוט בוויקישיתוף Frederick Wenderoth – Biography, www.askart.com Peter E. Palmquist, Thomas R. Kailbourn: Pioneer Photographers of the Far West. Auszug aus Google Books mit Kurzbiografie auf S. 590
תחנת מאיאקובסקיה

מאיאקובסקיה (ברוסית: Маяковская) היא תחנת הרכבת התחתית של מוסקבה בקו זמוסקבורצקאיה. ממוקמת ברובע טברסקוי במחוז המרכזי וקרויה על שם ולדימיר מאיאקובסקי. התחנה נפתחה ב-11 בספטמבר 1938 ונחשבת לאחת מתחנות המטרו המפורסמות והיפות בעולם. בשנת 1939 קיבל פרויקט התחנה את הגרנד פרי של התערוכה העולמית של ניו יורק. לובי צפון מערבי לובי דרום מזרחי מדיה וקבצים בנושא תחנת מאיאקובסקיה בוויקישיתוף https://www.ibtimes.co.uk/moscow-metro-step-back-time-worlds-most-beautiful-underground-railway-stations-1548043 ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
תולע בן יששכר

תולע הוא דמות מקראית, בנו בכורו של יששכר ונכדם של יעקב ושל לאה. לתולע היו שלושה אחים: פוה או פואה, ישוב, או ישיב או יוב ושמרון. למשפחתו של תולע קראו משפחת התולעי. ככל הנראה, תולע ופואה לא היו שמות פרטיים אלא שמות של מקצועות. תולע היה שמו של מי שעסק בתולעת השני ופואה במי שעסק בפואת הצבעים. ספר בראשית, פרק מ"ו, פסוק י"ג ספר דברי הימים א', פרק ז', פסוק א' ראו אנציקלופדיה מקראית כרך ח ספר במדבר, פרק כ"ו, פסוק כ"ג משנה, מסכת שבת, פרק ט', משנה ה' סוג של צמח בסכנת הכחדה ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
טקס פרסי גלובוס הזהב ה-69

טקס פרסי גלובוס הזהב ה-69 לשנת 2011 נערך ב-15 בינואר 2012. במסגרתו הוענק פרס גלובוס הזהב למיטב סרטי הקולנוע והטלוויזיה של השנה. אלה המועמדים לפרסי גלובוס הזהב ה-69. הזוכים מופיעים בראש כל רשימה. 15 הסרטים הבאים קיבלו מספר מועמדויות: שני הסרטים הבאים זכו במספר פרסים: 15 סדרות הטלוויזיה הבאות קיבלו מספר מועמדויות: הסדרה הבאה זכתה במספר פרסים: פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ג'סיקה אלבה וצ'נינג טייטום - סרט האנימציה אנטוניו בנדרס וסלמה הייק - הביצועים הטובים ביותר בסדרת טלוויזיה – מוזיקלי או קומדיה קייט בקינסייל וסת' רוגן - פרס גלובוס הזהב לשחקנית הטובה ביותר בסדרת קומדיה או סדרה מוזיקלית מדיה וקבצים בנושא טקס פרסי גלובוס הזהב ה-69 בוויקישיתוף טקס פרסי גלובוס הזהב ה-69, במסד הנתונים הקולנועיים IMDb (באנגלית)
ישיבת חפץ חיים

האם התכוונתם ל... ישיבת ראדין – הייתה ישיבתו של רבי ישראל מאיר הכהן בעל ה"חפץ חיים" ישיבת חפץ חיים (בולטימור) – האקדמיה התלמודית של בולטימור נקראת ישיבת חפץ חיים ישיבת חפץ חיים (כפר סבא) – ישיבה קטנה שפעלה בשנות ה-40 וה-50 בכפר סבא ישיבת חפץ חיים (ניו יורק) – ישיבה ליטאית הממוקמת בעיר ניו יורק
פוה

פֻוָּ֖ה או פואה הוא דמות מקראית, בנו השני של יששכר ונכדם של יעקב ושל לאה. לפֻוָּ֖ה היו שלושה אחים: תולע, ישוב, או ישיב או יוב ושמרון. למשפחתו של פוה קראו משפחת הפוני. בספר שופטים מופיע שופט בשם תולע בן פואה, אף הוא משבט יששכר. הקרבה בין השמות "פואה" ו"פוה" מעלה את הסברא שמדובר בגלגול של אותו השם. החילוף בשמות פוה ופואה, שבו מחליפים את הקובוץ הקצר בשורוק ארוך, הוא בניגוד לכאורה לכללי הדקדוק בעברית. דבר זה מביא להשערה שפוה ככל הנראה נקרא פווה ולא פוה. ככל הנראה, תולע ופואה לא היו שמות פרטיים אלא שמות של מקצועות. תולע היה שמו של מי שעסק בתולעת השני ופואה במי שעסק בפואת הצבעים. ספר בראשית, פרק מ"ו, פסוק י"ג ספר דברי הימים א', פרק ז', פסוק א' ראו אנציקלופדיה מקראית כרך ח ראו אנציקלופדיה מקראית כרך ו סוג של צמח בסכנת הכחדה משנה, מסכת שבת, פרק ט', משנה ה' ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
אוגוסט נטרר

אוגוסט נטרר (בגרמנית: August Natterer‏; 3 באוגוסט 1868 – 7 באוקטובר 1933), הידוע גם בשם נטר, היה אמן גרמני שסבל מסכיזופרניה. אוגוסט נטרר, שהפסיכיאטר שלו נתן לו את הכינוי הבדוי נטר כדי להגן עליו ועל משפחתו מפני הסטיגמה החברתית שקשורה באותה תקופה למחלות נפש, נולד ב-3 באוגוסט 1868 בשורנרייט ליד רבנסבורג, גרמניה, בן לפקיד, והצעיר מבין תשעה ילדים. נטרר למד הנדסה, התחתן, טייל רבות והייתה לו קריירה מצליחה כחשמלאי, אך לפתע נקלע לפנטזיות והתקפי חרדה. באפריל 1907 היה לו הזיה מרכזית של פסק הדין האחרון שבמהלכה כ-"10,000 תמונות הבזיקו במוחו חצי שעה". הוא תיאר זאת כדלקמן: ראיתי נקודה לבנה קרובה לעננים - כל העננים נעצרו - ואז הכתם הלבן הלך ונעמד כמו לוח בשמיים. על אותו הלוח או על המסך או על הבמה הופיעו תמונות מהירות והבזקים אחריהן, כ -10,000 תוך חצי שעה ... אלוהים עצמו הופיע. בין חזיונות העולם הוא ראה: תמונות מלחמה, יבשות, אנדרטאות, טירות יפהפיות, תפארת העולם - אבל כל אלה היו תמונות על-טבעיות. הן היו תמונות גדולות כעשרים מטרים לפחות, ברורות לצפייה, כמעט ללא צבע כמו בצלומים ... התמונות היו ההתגלות של פסק הדין האחרון. המשיח לא יכול היה להגשים את הישועה מכיוון שהוא נצלב מוקדם ... אלוהים גילה לי אותם כדי להשיג את הישועה. התקפים אלה הביאו אותו לניסיון התאבדות וכניסה לראשונה למוסד לחולי נפש שם בילה הרבה במהלך עשרים ושש השנים הנותרות בחייו. נטרר טען לאחר מכן כי הוא ילדו הבלתי לגיטימי של הקיסר נפוליאון הראשון ו"גואל העולם". החזון נתן לו השראה להפקה אינטנסיבית של רישומים, שכולם מתעדים תמונות ורעיונות שראה בחזון. אוגוסט נטרר נפטר מאי ספיקת לב במוסד ליד רוטוויל בשנת 1933. נטרר היה אחד ה"מאסטרים הסכיזופרניים "כך כינה אותו הנס פרינהורן בעבודתו שהגדירה את תחום "אומנותם של חולי נפש". הרישומים שלו הם ניסיונות לתפוס את "10,000 התמונות" של ההזיות מאותו היום. הם תמיד מועברות בסגנון ברור ואובייקטיבי, כמו בציור טכני, אולי בגלל הרקע שלו כחשמלאי. מדיה וקבצים בנושא אוגוסט נטרר בוויקישיתוף אוגוסט נטרר, באתר MusicBrainz (באנגלית) אוגוסט נטרר, באתר Discogs (באנגלית) August Natterer | Raw Vision Magazine, rawvision.com Greg Bottoms, The Colorful Apocalypse: Journeys in Outsider Art, ReadHowYouWant.com, 2011-05-26, ISBN 978-1-4596-1432-1. (באנגלית) Duponis janine dupont arts court at duponis.com (ארכיון) August Natterer, 1868–1933 – UK Disability History Month (באנגלית אמריקאית) Katharine Conley; Pierre Taminiaux (2006). Surrealism and Its Others. Yale University Press. p. 132.
יחסי ארגנטינה–תאילנד

יחסי ארגנטינה–תאילנד הם היחסים הדיפלומטיים הרשמיים בין הרפובליקה הארגנטינאית לבין ממלכת תאילנד. שתי המדינות כוננו יחסים דיפלומטיים ב-2 בפברואר 1955. ב-14 באוגוסט 2017 דנו שתי המדינות בנושאים על סדר היום הרב-צדדי והעולמי, וכן על ההתקדמות בדיאלוג MERCOSUR-ASEAN, שתאפשר שיתוף פעולה אפקטיבי ופורה יותר בין שני האזורים. במשך השנים הוחלפו מספר ביקורים. הנשיא הרלוונטי ביותר, הנשיא ארתורו פרונדיזי, ערך את ביקור ראש המדינה הראשון בתאילנד, בדצמבר 1961. הוא התקבל על ידי ראמה התשיעי, מלך תאילנד והמלכה סיריקיט וראש הממשלה שרית תמרת. באוקטובר 1996 ערך נסיך הכתר מהא וג'יראלונגקורן ביקור רשמי בארגנטינה, שם נפגש עם הנשיא קרלוס מנם וחנך תערוכה על תאילנד לרגל חגיגות החמישים להכתרתו של המלך בהומיבול אדולידי. מאוחר יותר, הנשיא מנם נסע רשמית לבנגקוק בפברואר 1997, אירוע בו התקבל על ידי המלך בהומיבולולידיג וראש הממשלה הכללי חוואליט יונגג'איוט. ארגנטינה מחזיקה בתאילנד שגרירות בבנגקוק. תאילנד מחזיקה בארגנטינה שגרירות בבואנוס איירס. מדיה וקבצים בנושא יחסי ארגנטינה–תאילנד בוויקישיתוף ALICIA SONSCHEIN AMBASSADOR OF ARGENTINA באתר expatlifeinthailand‏, 17 באפריל 2020 Argentina and Thailand join bilateral dialogue mechanisms in new stage of relations באתר cancilleria‏, 15 באוגוסט 2017 אתר על יחסי מדינות
ישוב (דמות מקראית)

ישוב (נקרא ישיב או יוב) הוא דמות מקראית, בנו השלישי של יששכר ונכדם של יעקב ושל לאה. ליישוב היו שלושה אחים: תולע, פוה או פואה ושמרון. למשפחתו של ישוב קראו משפחת הישובי. לפי רוב החוקרים ישוב היא הצורה הנכונה של שמו, ולא יוב או ישיב, כך גם מופיע בתרגום השבעים ובמסורה. פירוש השם מגיע מלשון ציווי, כמו שובאל, שפירושו שוב-נא-אל. פירוש השם הוא כנראה בקשה לאל שישוב כמנצח במלחמה או שפירוש השם הוא בקשה לאל שיפנה אל הילד ויושיעו. ספר בראשית, פרק מ"ו, פסוק י"ג ספר דברי הימים א', פרק ז', פסוק א' ראו אנציקלופדיה מקראית כרך ח ראו אנציקלופדיה מקראית כרך ו ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
ארו (מחוז)

אֵרוֹ (בצרפתית: Hérault) הוא מחוז בדרום צרפת, אחד ממחוזות חבל אוקסיטניה. קיבל את שמו מנהר הארו העובר בשטחו. זהו המחוז ה-34 במספר במחוזות צרפת. מחוז ארו היה לאחד מ-83 המחוזות המקוריים שנוצרו במהלך המהפכה הצרפתית ב-4 במרץ 1790. הוא נוצר מחלק מחבל לנגדוק הקדום. בזמנו חבל הארץ היה ממגדלי הכרמים, אך בתחילת המאה ה-20 כרמיו נחרבו בעקבות מחלה קשה וצניחה במכירות, דבר אשר גרם לאלפי פועלים במחוז להתמרד. ההתמרדות דוכאה ביד קשה בידי ממשלת ז'ורז' קלמנסו. מחוז ארו מוקף במחוזות אוד, טארן, אביירון, גארד, ובמפרץ הים התיכון הנקרא "מפרץ האריה" (Golfe du Lion). המחוז מגוון מבחינה גאוגרפית: בדרום חופים רבים, בצפון הרי הסֶבֶנים, ושטחים חקלאיים ביניהם. בשטח המחוז עוברים הנהרות אוד, אוֹרְבּ, ארו, ונהר וידוּרְל. במאה ה-20 אוכלוסיית המחוז גדלה מאוד, כשהיא עוברת מ-471,429 תושבים ב-1954 ל-896,441 ב-1999. המחוז חצה את קו ה-1,000,000 תושבים במרץ 2006. מעריכים כי הוא יגיע ל-1,350,000 תושבים עד שנת 2030. משנת 1945 עד שנת 1979 היה ז'אן באן נשיא המועצה הכללית של מחוז ארו. בהמשך נכנס למשרה זו ז'ראר סומד והחזיק בה תקופה ארוכה, עד שנת 1998, כאשר החליף אותו אנדרה וזינייה. וזינייה, כמו באן בזמנו, הוא חבר המפלגה הסוציאליסטית הצרפתית. בשנת 2015 הוא הוחלף בידי קלבר מסקידה. מדיה וקבצים בנושא ארו בוויקישיתוף אתר האינטרנט הרשמי של ארו ארו, ברשת החברתית פייסבוק ארו, ברשת החברתית אקס (טוויטר) ארו, ברשת החברתית אינסטגרם ארו, סרטונים בערוץ היוטיוב אתר המועצה הכללית כרמית וייס, ‏דרום צרפת: הפנינים הנסתרות של מחוז ארו, באתר GoTravel עד תום שנת 2015 השתייך המחוז לחבל לנגדוק-רוסיון.
דגל מלייה

דגל מלייה, מובלעת ספרדית בצפון אפריקה, מוסדר במאמר השלישי בהצהרת האוטונומיה של מלייה, החוק האורגני 2/1995, מ-13 במרץ, שמתאר אותו כ"כחול השמיים המסורתי עם מגן העיר במרכז". יחס הדגל הוא 2:3, והוא מורכב מרקע כחול בהיר שבמרכזו סמל העיר שגובל בשני עמודי הרקולס, אותם ניתן לראות גם בדגל ספרד. הדגל אומץ ב-13 במרץ 1995. סמל מלייה המנון מלייה מדיה וקבצים בנושא דגל מלייה בוויקישיתוף Melilla (Autonomous City, Spain), flagspot.net, ‏2017-11-22 (ארכיון)
ולדיסלב קוליקוב

ולדיסלב קוליקוב (ברוסית:Владислав Куликов, נולד ב-7 בינואר 1971) הוא שחיין עבר רוסי, זוכה מדליית ארד אולימפית (אטלנטה 1996), זוכה מדליית ארד באליפות עולם (פרת' 1991) ואלוף אירופה (אתונה 1991) במשחה ל-100 מטר פרפר. סגן אלוף אולימפי (ברצלונה 1992 ואטלנטה 1996), סגן אלוף עולם (פרת' 1991) ופעמיים אלוף אירופה (אתונה 1991 וסביליה 1997) במשחה שליחים 4x100 מטר מעורב. קוליקוב נולד וגדל במוסקבה והתאמן בקבוצת צסק"א מוסקבה. באליפות העולם שנערכה בפרת', אוסטרליה בינואר 1991 זכה קוליקוב בשתי מדליות, כסף וארד. מדליית כסף במשחה שליחים 4x100 מטר מעורב ביחד עם ולדימיר שרנטוב, דמיטרי וולקוב ווניאמין טאיאנוביץ' בתוצאה של 3:40.41 דקות, אחרי ארצות הברית שקבעה שיא אליפות חדש של 3:39.66 דקות ולפני גרמניה (3:42.13 דקות) ובמדליית ארד במשחה ל-100 מטר פרפר בתוצאה של 53.74 שניות, אחרי אנתוני נסטי מסורינאם שקבע שיא אליפות חדש של 53.29 שניות ומיכאל גרוס מגרמניה (53.31 שניות). באולימפיאדת ברצלונה (1992) זכה קוליקוב במדליית כסף במשחה שליחים 4x100 מטר מעורב לאחר ששחה בשלב המוקדמות. נוסף לכך, הוא סיים במקום שמיני במשחה ל-100 מטר פרפר בתוצאה של 54.25 שניות, בשלב המוקדמות הוא קבע תוצאה של 54.23 שניות. באולימפיאדת אטלנטה (1996) זכה קוליקוב בשתי מדליות, כסף וארד. מדליית כסף במשחה שליחים 4x100 מטר מעורב לאחר ששחה בשלב המוקדמות ומדליית ארד במשחה ל-100 מטר פרפר בתוצאה של 53.13 שניות, אחרי דניס פנקראטוב חברו לנבחרת שקבע שיא עולם חדש של 52.27 שניות וסקוט מילר מאוסטרליה (52.53 שניות). באליפות העולם שנערכה בפרת' בינואר 1998 זכה קוליקוב במדליית ארד במשחה שליחים 4x100 מטר חופשי ביחד עם רומן יגורוב, דניס פימאנקוב ואלכסנדר פופוב בתוצאה של 3:18.45 דקות, אחרי ארצות הברית שקבעה שיא אליפות חדש של 3:16.69 דקות ואוסטרליה (3:16.97 דקות). כשחיין שלישי הוא קבע ב"זינוק שליחים" תוצאה של 51.28 שניות. נוסף לכך, הוא סיים בשלב המוקדמות במקום 16 במשחה ל-100 מטר פרפר בתוצאה של 54.70 שניות ופרש מגמר ב'. באליפות העולם שנערכה בפוקואוקה, יפן ביולי 2001 זכה קוליקוב במדליית ארד במשחה שליחים 4x100 מטר חופשי ביחד עם ולדיסלב אמינוב, דמיטרי קומורניקוב ודמיטרי צ'רניצ'ב בתוצאה של 3:36.12 דקות, אחרי אוסטרליה שקבעה שיא אליפות חדש של 3:35.35 דקות וגרמניה (3:36.34 דקות). בשנת 2002 פרש משחייה תחרותית לאחר ששבר את ידו. הוא המאמן הראשי של נבחרת רוסיה בשחייה לנוער. 50 מטר פרפר: 24.14 שניות (2001) 100 מטר פרפר: 52.69 שניות (2001) ולדיסלב קוליקוב, באתר olympedia.org
שמרון (דמות מקראית)

שִׁמְרֽוֹן (בכתיב מלא: שימרון) הוא דמות מקראית, בנו הרביעי והאחרון של יששכר ונכדם של יעקב ושל לאה. לשמרון היו שלושה אחים: תולע, פוה או פואה וישוב או ישיב או יוב. למשפחתו של שמרון קראו משפחת השמרוני. יש מעט מן החוקרים הסוברים שליששכר כלל לא היה בן שמרון, אלא זה שם של ישוב בשם שמרון. ואין זה היישוב שבנחלת זבולון אלא שבנחלת יששכר. דעה זאת מאוד קיצונית ולא מקובלת. ספר בראשית, פרק מ"ו, פסוק י"ג ספר דברי הימים א', פרק ז', פסוק א' ראו אנציקלופדיה מקראית כרך ח ראו אנציקלופדיה מקראית כרך ו ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
ימואל

ימואל (נקרא גם נמואל) הוא דמות מקראית, בנו הבכור של שמעון ונכדם של יעקב ושל לאה. לימואל היו חמישה אחים: ימין, אהד, יכין, צחר ושאול. למשפחתו של ימואל קראו משפחת הנמואלי על שם שמו "נמואל". בפירוש שכל טוב מאת ר' מנחם בן שלמה על ספר בראשית, פרק מ"ו פסוק י' מוזכר כי מקור השם הוא כי ה' מל אותו. יש חוקרים הסוברים שהשם ימואל מורה על אלוהות הים, כמו השם האוגריתי ים-אל. יש חוקרים הסוברים שהשם המינאי מואל מגיע מהשם ימואל, אך לא ידוע מה פירוש השם הזה. ספר במדבר, פרק כ"ו, פסוק י"ב ספר דברי הימים א', פרק ד', פסוק כ"ד ספר בראשית, פרק מ"ו, פסוק י' ספר שמות, פרק ו', פסוק ט"ו ראו אנציקלופדיה מקראית כרך ג ספר במדבר, פרק כ"ו, פסוק י"ב שכל טוב בראשית מ"ו י', באתר על התורה ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
נמואל

האם התכוונתם ל... ימואל – דמות מקראית בנו של שמעון נמואל הרוש – זמר חרדי המוכר בשם "נמואל"